《石州慢 用东山韵》
清代·朱祖谋

一枕春酲，相伴画堂，羁绪天阔。江南信息沈沈，水驿芳梅谁折。

荒阑偎久，未信笛里关山，玉龙犹噤黄昏雪。空外暮笳声，送飘镫时节。

歌发。闹红香榭，归鹤春城，顿忘离别。留恋斜阳，只有鹃声凄绝。

不知临镜，画出几许宫眉，新妆消与愁千结。拥髻已无言，又窥人黄月。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。